  Z A P I S N I K

25. sjednice Vijeća Mjesnog odbora Petruševec, 
održane 29. svibnja 2023., u prostorijama mjesne samouprave MO Petruševec, s početkom u 19.00 sati

NAZOČNI ČLANOVI VIJEĆA
1. Kristijan Rašić 
2. Luka Bojev
3. Mile Komljenović
4. Kristina Topolovec	
5. Darko Mišić 

[bookmark: _GoBack]Sjednici predsjedava Kristijan Rašić, predsjednik Vijeća.

Zapisnik vodi: Kristijan Rašić, predsjednik Vijeća.

	Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 25. sjednicu Vijeća Mjesnog odbora.

Prije utvrđivanja dnevnog reda, predsjednik Vijeća Kristijan Rašić, otvara raspravu o zapisniku s 24. sjednice Vijeća Mjesnog odbora Patruševec. S obzirom da nema primjedbi zapisnik se jednoglasno usvaja. 
S obzirom da nema primjedbi, Vijeće jednoglasno verificira zapisnik s 25. sjednice.  
Na prijedlog predsjednika i provedenog glasovanja
Vijeće jednoglasno utvrđuje
D N E V N I     R  E D

1. Donošenje zaključka o korištenju prostora MS Petruševec
1. Donošenje zaključka “Ostali nespomenuti rashodi poslovanja”. 
1. Aktualna komunalna problematika. 
1. Razno: izvješća, pitanja i  prijedlozi.

Ad 1.) Donošenje zaključka o korištenju prostora MS Petruševec.

	Predsjednik Vijeća Kristijan Rašić izvješćuje nazočne da je pristigao jedan zahtjev za produljenje korištenja prostora i to od Sportskog rekreativog društva Petruševec-Žitnjak. Napominje da je termin ostao isti samo su promijenili osobe koje zastupaju isti.
S obzirom da se radi samo o produljenju prostora vijećnici odobravaju produljenje te nakon kratke rasprave  Vijeće jednoglasno donosi

Z a k lj u č a k
o korištenju prostora Mjesne samouprave Petruševec

                 Vijeće Mjesnog odbora Petruševec suglasno je s produljenjem prostora Mjesne samouprave Petruševec te:
- donosi zaključak o korištenja prostora MS Petruševec Sportskom rekreativnom društvu Petruševec-Žitnjak, Črnkovečka ulica 12a, kojeg zastupa Krešimir Kelava, i to u terminu ponedjeljkom od 17,00 – 20,00 sati.


Ad 2.) Donošenje zaključka „Ostali nespomenuti rashodi poslovanja“.

Predsjednik Vijeća Mjesnog odbora Kristijan Rašić napominje da su za ovu točku pribavili ponudu firme Markek za podmirenje troškova izrade zahvalnica za organizaciju Dana Mjesnog odbora Petruševec u iznosu od 418,75 eura.
Otvara raspravu.
Nakon kratke rasprave Vijeće jednoglasno donosi sljedeći 

  ZAKLJUČAK
o odobrenju korištenja sredstava s pozicije 3299 – Ostali nespomenuti rashodi poslovanja Vijeća Mjesnog odbora Petruševec

1. Vijeće odobrava korištenje sredstava Proračuna Grada Zagreba za 2023., iz Razdjela 005-02, Pozicije 279-3299 – Ostali nespomenuti rashodi poslovanja Vijeća Mjesnog odbora Petruševec, u svrhu podmirivanja troškova izrade zahvalnica za organizaciju Dana Mjesnog odbora Petruševec,  u iznosu 418,75 € s (PDV-om), po ponudi  firme MARKEK d.o.o. broj 130/PP1-1 od 26.5.2023., koja je sastavni dio ovog zaključka.

1. Ovaj zaključak  dostavit će se Gradskom uredu za mjesnu samoupravu, civilnu zaštitu i sigurnost na postupanje.      

Ad 3.) Aktualna komunalna problematika.

Predsjednik Vijeća Mjesnog odbora Kristijan Rašić u kratkim crtama iznosi vijećnicima o stanju komunalne problematike između dviju sjednica. Napominje da se je puno toga radilo preko mailova i da je za sada realizirano samo 40 % svega što je traženo.
S obzirom da nema pitanja po ovoj točci dnevnog reda predsjednik prelazi na sljedeću.

Ad 4.) Izvješća, pitanja i prijedlozi.

Predsjednik Vijeća Kristijan Rašić, izvještava nazočne vijećnike sa radom između dviju sjednica te odgovorima koja su zaprimili na zaključke Vijeća. Napominje da su sve dobili u izvještajima. 
Budući da više nije bilo pitanja i prijedloga predsjednik zaključuje da je ovime iscrpljen dnevni red i zaključuje sjednicu.
Dovršeno u 20.00 sati.
Zapisnik sastavio:
______________
Kristijan Rašić

KLASA: 024-08/23-003/1012
URBROJ: 251-13-11-11/006-23-3
Zagreb, 29. svibnja 2023.
Predsjednik
Vijeća Mjesnog odbora
Petruševec
_______________________
 Kristijan Rašić
